**Ministru kabineta noteikumu projekta**

**“Grozījumi Ministru kabineta 2016. gada 26. janvāra noteikumos Nr. 68 „Darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekts “Grozījumi Ministru kabineta 2016. gada 26. janvāra noteikumos Nr. 68 „Darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” īstenošanasnoteikumi”” (turpmāk – noteikumu projekts) sagatavots ar mērķi palielināt 8.3.6.1. pasākuma “Dalība starptautiskos pētījumos” pieejamo kopējo attiecināmo finansējumu, nodrošināt dalības maksas segšanu Izglītības pētījumu un inovācijas centrā un veikt precizējumus noteikumu 16.punktā, paplašinot Centrālās statistikas pārvaldes (turpmāk – CSP) uzdevumus kā sadarbības partnerim.Paredzēts, ka noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punkts.Informatīvais ziņojums “Par sadarbības līguma ar Starptautisko Rekonstrukcijas un attīstības banku termiņa pagarināšanu” (Ministru kabineta 2018. gada 7. augusta sēdes protokollēmuma Nr. 37 74.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2016. gada 26. janvāra noteikumos Nr.68 „Darbības programmas „Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” īstenošanas noteikumi” (turpmāk - noteikumi) ir noteikta kārtība, kādā īstenojams 8.3.6.1.  pasākums „Dalība starptautiskos pētījumos” (turpmāk – 8.3.6.1. pasākums). 8.3.6.1.pasākuma ieviešanu nodrošina Izglītības un zinātnes ministrija (turpmāk – IZM), kas īsteno projektu “Dalība starptautiskos izglītības pētījumos” (Nr. 8.3.6.1/16/I/001) (turpmāk – projekts) un ir finansējuma saņēmējs.2018. gada 7. augustā Ministru kabinets lēma atļaut IZM pagarināt 2016. gada 23. maijā ar Starptautisko Rekonstrukcijas un attīstības banku (turpmāk – Pasaules Banka) noslēgto līgumu par maksas konsultatīvajiem pakalpojumiem (turpmāk – līgums) līdz 2018. gada 30. decembrim, lai nodrošinātu Latvijas valsts dibināto augstākās izglītības iestāžu vadītājiem mācību semināru ciklu par 2016. – 2018. gadā veiktā pētījuma[[1]](#footnote-1) rezultātā saņemto Pasaules Bankas ekspertu ieteikumu īstenošanu. Līguma termiņa pagarinājuma ietvaros veicamajām darbībām indikatīvās izmaksas ir 40 362 *euro* (50 000 USD), kuras Ministru kabinets lēma segt no darbības programmas „Izaugsme un nodarbinātība” 8.3.6. specifiskā atbalsta mērķa „Ieviest izglītības kvalitātes monitoringa sistēmu” 8.3.6.1. pasākuma) projekta finanšu līdzekļiem. Vienlaikus tika atbalstīta finanšu līdzekļu pārdale līguma termiņa pagarinājuma izmaksu segšanai no 8.2.4.SAM uz 8.3.6.1. pasākumu, ņemot vērā, ka 8.3.6.1.pasākuma projekta finanšu apmērs nav pietiekams šādu mācību semināru izmaksu segšanai. Ar šiem grozījumiem vienlaikus tiek pārdalīti papildu līdzekļi no 8.2.4. SAM 21 126 *euro* apmērā Izglītības pētījumu un inovācijas centra (turpmāk – CERI) dalības maksas segšanai 2019. gadā – 5 804 *euro*, 2020. gadā – 6 965 *euro* un 2021.gadā – 8 357 *euro* apmērā, tādējādi nodrošinot Latvijas dalību CERI programmā, kurā ir visu Ekonomiskās sadarbības un attīstības organizācijas (turpmāk – OECD) dalībvalstu (izņemot Grieķiju) nominēti pārstāvji. Dalība CERI plānota arī pēc 2021.gada, nepieciešamības gadījumā ierosinot finansējuma pārdali no 8.3.6.2.pasākuma pieejamās finanšu rezerves, savukārt pēc projekta īstenošanas beigām – to plānots finansēt no Valsts pētījumu programmas “Izglītība”.Noteikumi tiek papildināti ar 6.3.apakšpunktu vienlaikus izveidojot jaunu specifisko iznākuma rādītāju – atbalstīta dalība CERI programmā – viens, ņemot vērā, ka ar grozījumiem tiek palielināts kopējais 8.3.6.1.pasākuma finansējums. Rādītājs tiks uzskatīts par sasniegtu, kad veikts 2019.gada maksājums par dalību programmā. Minētais ir līdzvērtīgs dalībai OECD Izglītības sistēmu indikatoru programmā (turpmāk – INES), kurā Latvija piedalās projekta ietvaros. Latvija ar dalību CERI programmā (1) izvērtē un ietekmē īstenoto un plānoto pētījumu saturu un metodoloģiju, gūst aktuālāko informāciju par inovācijām izglītības zinātnes jomā un izglītības pētījumos, Latvijas gadījumā īpaši akcentējot fokusu uz izglītības saturu un izglītojamo labklājību (*well-being*), (2) iesaistās CERI īstenotajos projektos un pētījumos, kas aktuālas Latvijai, kā, piemēram, Skolotāju zināšanu aptauja (*Teachers knowledge survey*), kur Latvijas eksperti piedalījās pētījuma instrumentārija izstrādē, uzsverot Latvijas izglītības politikai būtiskus aspektus, ceļot pētniecisko kapacitāti; zinātnisko publikāciju “Izglītība īsumā” (*Education at a Glance)* attīstību, kur Latvija regulāri sniedz statistikas datus OECD INES ietvaros un izmanto iegūtos datus, secinājumus nozares politikas reformu īstenošanai, u.c. pētījumi, kur Latvija gūst pieredzi, datus un secinājumus pastarpināti, piemēram, Stratēģiskā izglītības pārvaldība (*Strategic education governance*), Mērot inovācijas izglītībā (*Measuring innovation in Education*), Pētījums par sociālajām un emocionālajām prasmēm (*Study on social and emotional skills*) u.c.  (3) Latvijas delegācija piedalās ikgadējā Globālajā izglītības industrijas samitā (*Global Education Industry summit*). CERI īstenoto pētījumu rezultāti tiks izmantoti izglītības politikas plānošanā un izglītības kvalitātes monitoringa sistēmas attīstībai Latvijā. Lai sekmētu izglītības politikas pilnveidošanu, t.sk. īstenotu pierādījumos balstītas nozares politikas reformas, ir nepieciešama esošās situācijas analīze, pētījumi par ietekmējošiem faktoriem un likumsakarībām. Minēto sekmē Latvijas dalība CERI programmā, skatot Latvijai aktuālas tēmas.CERI atbalsta OECD dalībvalstis centienos veicināt zinātnē balstītu izglītības politikas un prakses attīstību. CERI darbs balstās datos un empīriskajā analīzē, kas ir pāri vienas valsts kapacitātei, nodrošinot iespēju ar dalībvalstu kopīgiem spēkiem veikt nopietnu pētniecisku darbu izglītības jomā un kalpot par diskusijas platformu starp izglītības pētniekiem un politikas plānotājiem.CERI galvenie uzdevumi ir konceptuālā un analītiskā ietvara izstrāde dažādu izaicinājumu risināšanai izglītības jomā; jaunu pētniecības instrumentu un pētījumu attīstība, pilotēšana un rezultātu novērtēšana; inovatīvo risinājumu, jaunu rīku un metožu attīstība izglītības politikai un praksei; jaunu monitoringu un novērtēšanas rīku izstrāde un aprobācija, tai skaitā, sistēmas līmenī; izglītības indikatoru attīstība; zināšanu radīšanas, izplatīšanas un izmantošanas veicināšana. Tādējādi dalība CERI programmā nodrošinās Latvijai piekļuvi aktuālākajai informācijai par inovatīvajām pieejām izglītības pētniecībā, inovāciju mērīšanu un novērtēšanu, kas uzlabojušas izglītības kvalitāti pētījumos ietvertajās valstīs, un kvalitātes uzraudzībā, iegūstot plašāku informāciju Latvijas izglītības kvalitātes monitoringa procesu un indikatoru izveidei, stiprinot 8.3.6.2.pasākumā iesaistīto ekspertu analītisko kapacitāti, tajā skaitā piedaloties CERI rīkotajās konferencēs un semināros, vienlaikus pārņemot labās prakses piemērus nacionālo pētījumu metodoloģiju izstrādē, kas sekmēs izglītības kvalitātes monitoringa sistēmas attīstību Latvijā. Papildus dalība CERI nodrošina Latvijai iespēju nākotnē iesaistīties sev aktuālos un svarīgos pētījumos, kas ir papildus saistības un ir izvērtējamas atsevišķi, tādējādi projekta ietvaros netiek plānotas (pētījumi varētu tikt finansēti gan no augstāko izglītības iestāžu, gan pašvaldību, gan arī Izglītības un zinātnes ministrijas puses). Līdzekļu pārdale no 8.2.4.SAM uz 8.3.6.1.pasākumu ir saturiski atbilstoša un nerada risku ne darbības programmas “Izaugsme un nodarbinātība” snieguma ietvara rādītāju, ne 2023. gadā sasniedzamo finanšu, iznākuma un rezultātu rādītāju sasniegšanai.Ievērojot minēto, noteikumu projekts paredz palielināt 8.3.6.1. pasākuma pieejamo Eiropas Sociālā fonda finansējumu par 52 265 *euro*. Vienlaikus tiek precizēts noteikumu 16.punkts, paplašinot CSP uzdevumus kā sadarbības partnerim, kas kopumā pozitīvi ietekmēs projekta gaitu.CSP projekta ietvaros nodrošināja OECD Zinātņu doktoru karjeras apsekojuma (turpmāk - SCDH) 2016 īstenošanu. Sadarbības partnera izvēle pamatota ar to, ka tā ir nacionālā līmeņa statistikas datu nodrošināšanas iestāde, kas spēj nodrošināt līdzīga rakstura apsekojumus, kas ir tikuši veikti arī iepriekš. Sadarbība ar CSP tiek turpināta līdz 2023.gadam, ņemot vērā, ka CSP nodrošina atbalstu gan informācijas sagatavošanā, gan pārbaudē OECD INES ietvaros. Tādējādi nav nepieciešams veikt atsevišķu sadarbības partnera atlasi, ņemot vērā, ka CSP ir nacionālā līmeņa statistikas iestāde un faktiski ir datu turētājs vairākiem datiem, ko Latvija sagatavo OECD INES ietvaros. Papildus līdz 2023.gadam plānots piesaistīt CSP darbinieku, nodrošinot atalgojumu, kas nodarbināts 50 procentu apmērā no normālā darba laika OECD INES programmas īstenošanai. Izvērtējot līdzšinējo sadarbību, konstatēts, ka vidēji gadā CSP nodrošina statistikas datu sagatavošanu vismaz 6 datu pieprasījumiem no CSP administrētajām aptaujām un statistiskas apkopojumiem. Sarunas par papildus 0,5 slodzes nepieciešamību projektā no CSP puses uzsāktas jau 2017.gadā. Papildus slodzes piesaiste projektā notiks, ņemot vērā faktiski padarīto darbu un ievērojot CSP vispārējos atalgojuma principus.  |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – IZM, sadarbības iestādi – Centrālo finanšu un līgumu aģentūru (turpmāk – CFLA), 8.2.4.SAM finansējuma saņēmēju – AIC, CSP un 8.3.6.1.pasākuma finansējuma saņēmēju - IZM.Ir notikušas konsultācijas ar CSP un noslēgts nodomu protokols par turpmāko sadarbību OECD SCDH un INES aktivitāšu īstenošanā. Vienlaikus būs ietekme uz īstenošanā esošo projektu, ņemot vērā, ka grozījumi MK noteikumos sagatavoti pēc projekta iesnieguma atlases izsludināšanas, tādējādi radot nepieciešamību veikt grozījumus projekta iesnieguma sadaļās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Ņemot vērā, ka projektā CSP ir plānota īstenošanas personāla iesaiste, tad no šīs summas, kas plānota 0,5 slodzes apmaksai tiek aprēķinātas projekta netiešās izmaksas 15% apmērā, kas nosedz visas ar administratīvo apkalpošanu saistītas izmaksas, kas kopsummā līdz 2023.gadam ir plānotas 10 145 *euro*, kas gadā sastāda aptuveni 2 000 *euro.* |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar noteikumu projektu 8.3.6.1.pasākuma pieejamais kopējais attiecināmais finansējums ir 6 311 48**9** *euro*, tai skaitā Eiropas Sociālā fonda finansējums 5 364 765 *euro* un valsts budžeta finansējums 946 724 *euro*, nodrošinot, ka tiek saglabāts maksimālais attiecināmais Eiropas Sociālā fonda finansējuma apmērs, nepārsniedzot 85 procentus no kopējā attiecināmā finansējuma, palielinot valsts budžeta finansējumu par 1 *euro* un līdz ar to arī kopējo attiecināmo finansējumu par 1 *euro*.Budžeta ieņēmumi ir finansējuma ESF daļa 85 procentu apmērā no projektu attiecināmām izmaksām. Budžeta izdevumi ir kopējie projektu ieviešanai nepieciešamie publiskā finansējuma (ESF un valsts budžeta) līdzekļi 100 procentu apmērā no projektu attiecināmām izmaksām. Projekts tiek ieviests no 2016. gada 29.jūlija un plānots īstenot līdz 2023. gada 31. decembrim. Indikatīvi tiek plānots šāds finansējuma apjoma izlietojums katru gadu:

|  |  |  |  |
| --- | --- | --- | --- |
| Gads | ESF finansējums, *euro* | Valsts budžeta līdzfinansējums, *euro* | Kopā, *euro* |
| 2018. | 1 157 999 | 204 353 | 1 362 352 |
| 2019. | 665 278 | 117 402 | 782 680 |
| 2020. | 661 320 | 116 703 | 778 023 |
| 2021. | 838 178 | 147 914 | 986 092 |
| 2022. | 800 959 | 141 345 | 942 304 |
| 2023. | 409 280 | 72 226 | 481 506 |

Finansējuma sadalījums pa gadiem norādīts indikatīvi un var tikt precizēts, ņemot vērā faktiski izlietoto finansējumu.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu nepieciešamā finansējuma pārdali no projekta Nr. 8.2.4.0/15/I/0018.2.4. „Atbalsts EQAR aģentūrai izvirzīto prasību izpildei” uz projektu Nr. 8.3.6.1/16/I/001 „Dalība starptautiskos izglītības pētījumos”, jāveic grozījumi Ministru kabineta 2015. gada 18. augusta noteikumos Nr.479 “Darbības programmas “Izaugsme un nodarbinātība” 8.2.4. specifiskā atbalsta mērķa "Nodrošināt atbalstu EQAR aģentūrai izvirzīto prasību izpildei” īstenošanas noteikumi”. |
| 2. | Atbildīgā institūcija | IZM. |
| 3. | Cita informācija | Noteikumu projekts tiks virzīts izskatīšanai Ministru kabineta sēdē vienlaicīgi ar anotācijas IV.sadaļas 1.punktā minēto saistīto Ministru kabineta noteikumu grozījumu projektu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts ievietots IZM tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2018. gada  26.septembrī ievietots IZM tīmekļvietnē (http://www.izm.gov.lv/lv/es-strukturfondi/2014-2020/normativo-aktu-un-nosacijumu-projekti/3139-grozijumu-projekts-sam-8-2-4-8-6-3-1), aicinot sabiedrības pārstāvjus līdz š.g. 3.oktobrim rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: pasts@izm.gov.lv, esf@izm.gov.lv. |
| 3. | Sabiedrības līdzdalības rezultāti | Sabiedrības līdzdalības un komunikācijas aktivitātēs netika saņemti projekta papildinājumi un labojumi. |
| 4. | Cita informācija | Noteikumu projekts tiks virzīts izskatīšanai Ministru kabineta sēdē vienlaicīgi ar anotācijas 4.sadaļas 1.punktā minēto saistīto Ministru kabineta noteikumu grozījumu projektu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, CFLA, AIC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nepieciešami grozījumi finansējuma saņēmēja noslēgtajā līgumā par projekta īstenošanu ar CFLA. |

|  |  |
| --- | --- |
| Izglītības un zinātnes ministre  |  Ilga Šuplinska   |
| Vizē:  |  |

Valsts sekretāre Līga Lejiņa

Rudene 67047992

zanda.rudene@izm.gov.lv

1. Aktuālā informācija par pētījuma gaitu, semināru materiāli un saņemtie ziņojumi: <http://www.izm.gov.lv/lv/izglitiba/augstaka-izglitiba/petijums-augstakas-izglitibas-parvaldibas-efektivizacijai> [↑](#footnote-ref-1)